Dzisi
Dzisi (kin. 鸡西, pinyin: Jīxī) – miestas šiaurės rytų Kinijoje, Heilongdziange, prie Mulinghės upės, 30 km nuo Rusijos sienos. Turi prefektūros statusą. Svarbus akmens anglių gavybos centras. Kalnakasybos mašinų gamybos, statybinių medžiagų, medienos apdirbimo, maisto pramonė. Yra oro uostas, geležinkelio stotis. Veikia miesto muziejus, Huajano šventykla, netoliese yra japonų per karą įrengta Hutou tvirtovė.